Vermeende gewapende rower op Seinheuwel in Kaapstad aangekeerFoto verskaf deur die SAPD ŉ Vermeende gewapende rower is op Seinheuwel in Kaapstad in hegtenis geneem, net ŉ paar uur ná twee persone van hul besittings beroof is, het die polisie in die Wes-Kaap Sondag gesê. “Kaapstad Sentraal het Saterdag reageer op ŉ berig dat twee persone van hul slimfone beroof is deur ŉ man wat hulle met ŉ mes gewapen was,” het brig. Novela Potelwa, woordvoerder van die polisie, gesê. “Die verdagte het reeds in die bosse aan die Kampsbaai-kant van Seinheuwel gevlug. Beamptes het die gebied te voet deursoek.” Die verdagte is ná twee ure in ŉ mensgemaakte grot opgespoor. “Beamptes het beslag gelê op twee selfone en ŉ mes. ŉ 35-jarige man, van Khayelitsha in Kaapstad, is in hegtenis geneem op aanklag van roof met verswarende omstandighede en die besit van ŉ gevaarlike wapen. Hy sal Maandag in die Kaapstadse landdroshof verskyn,” het Potelwa verduidelik. “Die toewyding van die beamptes om die verdagte op te spoor, word geloof.” In ŉ onverwante voorval is ŉ man in Mfuleni in Kaapstad in hegtenis geneem en beamptes het beslag gelê op ŉ onwettige vuurwapen en dwelmmiddels. “Polisiebeamptes het Saterdag op inligting reageer en ŉ plakkershuis aan die agterkant van ŉ huis in Bardale, Mfuleni, deursoek. Hulle het op ŉ vuurwapen afgekom wat in ŉ luidspreker weggesteek is en 27 pakkies tik. Die reeksnommer van die vuurwapen is verwyder.” ŉ 22-jarige man is in hegtenis geneem op aanklag van die besit van ŉ ongelisensieerde vuurwapen en dwelmmiddels. Hy sal na verwagting ook Maandag in die plaaslike landdroshof verskyn.